Aranmula പള്ളിയോടങ്ങള് പവിത്രമായി കരുതപ്പെടുന്നത് എന്തുകൊണ്ട്? ഫോട്ടോ ഷൂട്ട് വിവാദം എന്തുകൊണ്ട് ? പത്തനംതിട്ട ജില്ലയിലെ ആറന്മുള പാര്ഥസാരഥി ക്ഷേത്രത്തിലെ ആചാരവുമായി ബന്ധപ്പെട്ട ജലയാനങ്ങളാണ് പള്ളിയോടങ്ങള്. ക്ഷേത്രത്തിലെ വിഗ്രഹപ്രതിഷ്ഠാദിനമായ ചിങ്ങമാസത്തിലെ ഉതൃട്ടാതിനാളിലാണ് പള്ളിയോടങ്ങള് പങ്കെടുക്കുന്ന പമ്ബാനദിയിലെ ആറന്മുള വള്ളംകളി.മദ്ധ്യതിരുവിതാംകൂറിന്റെ ഒരുമയുടെ താളവും സാമൂഹിക ഐക്യവും പ്രതിഫലിക്കുന്ന ഒന്നാണ് പള്ളിയോടം. എതെങ്കിലും ക്ലബിന്റെ വിജയത്തിന് വേണ്ടിയല്ല പള്ളിയോടം തുഴയുന്നത്. വിവിധ നാനാ ജാതിമതത്തില്പ്പെട്ടവര് നൂറ്റാണ്ടുകളായി ഇതില് പങ്കെടുക്കുന്നു. ക്രിസ്തീയ കുടുബങ്ങളില്പ്പെട്ട ധാരാളം പേര് പള്ളിയോടങ്ങളുമായി ബന്ധപ്പെടുന്നുണ്ട്.പള്ളിയോടം ഓരോ കരക്കാരുടെയും സ്വന്തമാണ്. മദ്ധ്യതിരുവിതാംകൂറില് പണ്ട് ആറന്മുളയ്ക്ക് പടിഞ്ഞാറ് ഹരിപ്പാടിനോടു ചേര്ന്ന പള്ളിപ്പാട് മുതല് കിഴക്ക് റാന്നിയോട് അടുത്ത വടശ്ശേരിക്കര വരെയായി 48 കരകളില് നിന്നായിരുന്നു പള്ളിയോടങ്ങള്. കാലക്രമേണ ജീര്ണിച്ചും ജലമാര്ഗങ്ങളുടെ ശോഷണത്തിലൂടെയും കരക്കാരുടെ സ്വരച്ചേര്ച്ചയില്ലായ്മയിലും പലവള്ളങ്ങളും നശിച്ചു പോയി. പരുമല, ഇരമല്ലിക്കര, ഇരുവെള്ളിപ്ര, പള്ളിപ്പാട്, മേപ്രം, വാഴാര്മംഗലം, പാണ്ടനാട്, ഐത്തല, വടശ്ശേരിക്കര എന്നിങ്ങനെ പല വള്ളങ്ങളും ഇപ്പോള് ഓര്മയായി. തൊണ്ണൂറുകളുടെ മദ്ധ്യത്തില് എണ്ണം 27ല് എത്തി. പിന്നീട് പലകരക്കാരും വളരെ ഉത്സാഹത്തോടെ വള്ളം നിര്മ്മാണത്തിലേക്ക് തിരിഞ്ഞു.93 മുതല് മിക്കവാറും എല്ലാവര്ഷവും ഒരു പുതിയ വള്ളം ഇറങ്ങുന്നു എന്ന നിലയിലേക്ക് കാര്യങ്ങള് നീങ്ങി. ഇപ്പോള് പടിഞ്ഞാറു ചെന്നിത്തല മുതല് കിഴക്ക് റാന്നി വരെയുള്ള 51 പള്ളിയോടങ്ങളാണ് ആറന്മുള വള്ളംകളിയില് പങ്കെടുക്കുന്നത്. ആഘോഷങ്ങളില്ലാതെ ആചാരത്തിലൊതുങ്ങി ആറന്മുള ഉതൃട്ടാതി ജലമേള1. ചെന്നിത്തല 2. കടപ്ര 3. വെണ്പാലകദളിമംഗലം 4. വന്മഴി 5. പ്രയാര് 6. കീഴ്വന്മഴി 7. മുതവഴി 8. ഉമയാറ്റുകര 9. മുണ്ടങ്കാവ് 10. കോടിയാട്ടുകര 11. തൈമറവുംകര 12. കീഴ്ചേരിമേല് 13. മംഗലം 14. ഓതറ 15. പുതുകുളങ്ങര 16. കിഴക്കനോതര കുന്നെക്കാട് 17. ഇടനാട് 18. ആറാട്ടുപുഴ 19. കോയിപ്രം 20. മാലക്കര 21. നെല്ലിക്കല് 22. ഇടയാറന്മുള 23. ഇടയാറന്മുള കിഴക്ക് 24. ളാക ഇടയാറന്മുള 25. പൂവത്തൂര് പടിഞ്ഞാറ് 26. പൂവത്തൂര് കിഴക്ക് 27. തോട്ടപ്പുഴശ്ശേരി 28. ഇടശ്ശേരിമല 29. ഇടശ്ശേരിമല കിഴക്ക് 30. മല്ലപ്പുഴശ്ശേരി 31. മാരാമണ് 32. മാരാമണ് കിഴക്ക് 33. വരയന്നൂര് 34. പുന്നംത്തോട്ടം 35. തെക്കേമുറി 36. തെക്കേമുറി കിഴക്ക് 37. മേലുകര 38. കീഴുകര 39. നെടുംപ്രയാര് 40. കോഴഞ്ചേരി 41. അയിരൂര് 42. ചെറുകോല് 43. കുറിയന്നൂര് 44. കോറ്റാത്തൂര് 45. കീകൊഴൂര് 46. കാട്ടൂര് 47. ഇടപ്പാവൂര്പേരൂര് 48. ഇടപ്പാവൂര് 49. ഇടക്കുളം 50. പുല്ലുപ്രം 51. റാന്നിചെമ്ബകശ്ശേരി രാജാവിന്റെ കാലത്താണ് ആദ്യമായി ചുണ്ടന്വള്ളം നിര്മ്മിച്ചത് എന്നാണു കരുതിപ്പോരുന്നത്. അക്കാലത്ത് നാട്ടുരാജ്യങ്ങളായ ചെമ്ബകശ്ശേരിയും കായംകുളവും തമ്മില് യുദ്ധം പതിവായിരുന്നു. ഏറ്റുമുട്ടലുകള് കൂടുതലും കായലുകളില് ആയിരുന്നു. കായംകുളം രാജാവിന്റെ കായല്സേന വളരെ കരുത്തേറിയതായതിനാല് അവരുമായി പൊരുതിജയിക്കുക ചെമ്ബകശ്ശേരി സൈന്യത്തിനു ബുദ്ധിമുട്ടായി. ഇതിന് പരിഹാരമായി വെടി ഉതിര്ക്കാന് കഴിയുന്ന തട്ട് ഉള്പ്പെടെയുള്ള സംവിധാനമായി കൊടുപ്പുന്ന വെങ്കിടിയില് നാരായണന് ആചാരി ആദ്യ ചുണ്ടന്വള്ളം പണിതു എന്നാണ് കരുതപ്പെടുന്നത്. എന്നാല് കാലം മാറിയതോടെ വേഗത്തിലുള്ള മത്സരത്തിനായി ചുണ്ടന് വള്ളം അമരവും കൂമ്ബൂം താഴ്ത്തി നിര്മ്മിച്ചു. ഇതാണ് ഇന്ന് കുട്ടനാട്ടില് പ്രചാരത്തിലുള്ളതും നെഹ്രു ട്രോഫിയില് ഉള്പ്പെടെ പങ്കെടുക്കുന്നതും. പള്ളിയോടത്തില് ഷൂസിട്ട് ഫോട്ടോഷൂട്ട് നവമാധ്യമ താരത്തിനെതിരെ പ്രതിഷേധംആറന്മുളയിലാകട്ടെ ചുണ്ടന് വള്ളത്തിന്റെ മാതൃക പുനര്നിര്മിക്കപ്പെട്ടത് മറ്റൊരുതരം യുദ്ധത്തിനായിരുന്നു. പാര്ഥസാരഥിക്ക് ഓണ സദ്യയൊരുക്കാന് വിഭവങ്ങളുമായി കാട്ടൂര് മഠത്തില് നിന്ന് തിരുവോണത്തോണിയില് വരുന്ന മങ്ങാട്ട് ഭട്ടതിരിയെ ആക്രമണത്തില് നിന്ന് രക്ഷിക്കാനാണ് ഇവിടെ ചുണ്ടന്വള്ളം നിര്മിച്ചത്. മുണ്ടപ്പുഴ തച്ചന്മാരാണ് ഇന്ന് കാണുന്ന പള്ളിയോടങ്ങള് നിര്മിച്ചത്. അത് നൂറ്റാണ്ടുകള് പിന്നിട്ടപ്പോള് 52 എണ്ണമായി. നേരത്തെ ഇരുപത്തിയെട്ടര പള്ളിയോടമാണ് ഉണ്ടായിരുന്നത്. അര പള്ളിയോടം പരുന്ത് വാലന് എന്ന ചെറിയ വള്ളമാണ്.കുട്ടനാട്ടിലെ ചുണ്ടന്വള്ളങ്ങളെ അപേക്ഷിച്ച് പള്ളിയോടങ്ങള്ക്ക് 56 കോല് നീളം കുറവായിരിക്കും. കുട്ടനാട്ടിലെ വള്ളങ്ങളുടെ അമരംപിന്ഭാഗം, കൂമ്ബ്മുന്ഭാഗം എന്നിവ വെള്ളത്തിനോട് ചേര്ന്നു കിടക്കുമ്ബോള് പള്ളിയോടങ്ങളുടെ മൂന്നില് രണ്ടു ഭാഗം മാത്രമേ ജലത്തില് സ്പര്ശിക്കുകയുള്ളൂ. മുന്ഭാഗവും അണിയം പിന്വശവും അമരം യഥാക്രമം 6 മുതല് 18 അടി വരെ ജലനിരപ്പില് നിന്ന് ഉയര്ന്നാണ് നില്ക്കുന്നത്. അതുപോലെ വള്ളത്തിന്റെ ഉടമവീതി കുട്ടനാടന് വള്ളങ്ങളെ അപേക്ഷിച്ചു കൂടുതല് ആയിരിക്കും. പള്ളിയോടത്തിലെ 64 തുഴച്ചില്ക്കാര് 64 കലകളും കൂമ്ബത്ത് അണിയം ഉള്ള 8 തുഴക്കാര് അഷ്ടദിക് പാലകന്മാരും കന്നല് കുമിളകള് സൂര്യചന്ദ്രന്മാരായും അമരച്ചാര്ത്തിലെ 9 കുമിളകള് നവ ഗ്രഹങ്ങളായും സങ്കല്പ്പിക്കപ്പെടുന്നു. നാല് അമരക്കാര് 4 വേദങ്ങളായാണ് സങ്കല്പ്പിക്കുന്നത്. അമരം എന്ന വാക്കിന്റെ എല്ലാ അര്ഥവും പ്രയോഗത്തില് കാണുന്ന ഒന്നാണ് പള്ളിയോടം. അമരക്കാര് നിയന്ത്രിക്കുന്നിടത്തേക്കാണ് പള്ളിയോടം സഞ്ചരിക്കുന്നത്. നദിയുടെ മദ്ധ്യത്തില് ചവിട്ടിത്തിരിക്കുവാന് കഴിയുന്ന തരത്തിലാണ് നിര്മ്മിതി. പള്ളിയോടത്തില് കയറി ഷൂസിട്ട് ഫോട്ടോഷൂട്ട് നടത്തിയ യുവതിയ്ക്കെതിരെ കേസെടുത്ത് പൊലീസ്കേവലം തടിയില് നിര്മിച്ച ജലയാനം എന്നതില് ഉപരി പവിത്രമായ സങ്കല്പ്പത്തിലാണ് പള്ളിയോടങ്ങളെ വിശ്വാസികള് കാണുന്നത്. പാര്ഥസാരഥിയുടെ ഭക്തിയില് നിര്മിക്കപ്പെട്ട ഓരോ വള്ളത്തിലും ഭഗവാന് പള്ളികൊള്ളുന്നു എന്നാണ് കരുതപ്പെടുന്നത്. അതുകൊണ്ടാണ് കാഴ്ചയില് ചുണ്ടന്വള്ളം പോലെയെങ്കിലും അവയെ പള്ളിയോടം എന്ന് വിളിക്കുന്നത്. ക്ഷേത്രത്തിലേക്ക് എങ്ങനെ പ്രവേശിക്കുന്നോ അതേ നിഷ്ടയോടെ പള്ളിയോടത്തിലും പ്രവേശിക്കണം എന്നതാണ് ആചാരം. അതുകൊണ്ട് തന്നെ ഭഗവല് സങ്കല്പ്പത്തില് പാര്ഥസാരഥി ക്ഷേത്രത്തില് പൂജിച്ച മാല വള്ളത്തില് ചാര്ത്തി അമരച്ചാര്ത്തും ബാണക്കൊടിയും ഉയര്ത്തിയാല് പിന്നെ വെള്ളമുണ്ടും തലയില്ക്കെട്ടിയ തോര്ത്തും മാത്രമാണ് പള്ളിയോടത്തില് കയറുന്നവരുടെ വേഷം. സാധാരണ സാഹചര്യങ്ങളില് പള്ളിയോടം സൂക്ഷിച്ചിരിക്കുന്ന പള്ളിയോടപ്പുരയിലോ അമരച്ചാര്ത്തില്ലാതെ നദിയില് കെട്ടിയിട്ടിരിക്കുമ്ബോഴോ പള്ളിയോടത്തില് ആരും ചെരുപ്പിട്ട് കയറാറില്ല.പള്ളിയോടങ്ങള്ക്കായി നല്കുന്ന വിശേഷാല് വഴിപാടാണ് വള്ളസദ്യ. പള്ളിയോടത്തിലെത്തുന്നതില് ആരോ ഒരാള് ഭഗവാനാണെന്നാണ് സങ്കല്പ്പം. അതിനാല് പള്ളിയോടത്തിലെത്തുന്നവരെ പാര്ഥസാരഥിയുടെ പ്രതിനിധികളായാണ് വിശ്വാസികള് കരുതുന്നത്. വഞ്ചിപ്പാട്ടിലൂടെയും ശ്ലോകങ്ങളിലൂടെയും പാടിച്ചോദിക്കുന്നതെന്തും ഇലയില് വിളമ്ബിയാണ് സത്കരിക്കുന്നത്. 64 വിഭവങ്ങള് ഒരുക്കിയാണ് പള്ളിയോടത്തിലെത്തുന്നവരെ സത്കരിക്കുന്നത്. വള്ളസദ്യയിലും നാനാ ജാതി മതസ്ഥര് പങ്കെടുക്കുന്നു. ഒട്ടേറെ പ്രമുഖര് വള്ളസദ്യ വഴിപാട് നടത്തിയിട്ടുണ്ട്.